[VIDEO] Ryan Reynolds & Hugh Jackman Kongsikan ‘Spoiler’ Untuk Filem “Deadpool 3”
Kurang daripada 24 jam sejak Ryan Reynolds menghuru-harakan internet dengan pengesahan kepulangan Hugh Jackman sebagai Wolverine, pelakon itu sekali lagi membuatkan peminat teruja dengan perkembangan terkini Deadpool 3 dalam video terbaru.  Kali ini, dia bersama-sama dengan Jackman ketika mereka sedaya-upaya menjawab soalan peminat mengenai debut Wolverine dalam Marvel Cinematic Universe. Mereka berdua dengan penuh semangat mengusik Logan dalam ansuran ketiga Deadpool yang sangat dinanti-nantikan, sambil menjelaskan bahawa mereka tidak akan menyentuh peristiwa yang berlaku dalam filem Logan tahun 2017 arahan James Mangold. Satu-satunya pekara yang tidak dapat didengari peminat adalah bagaimana perjalanan Deadpool dan Wolverina dalam Deadpool 3. Ini kerana, lagu Wham! “Wake Me Up Before You Go-Go” dimainkan dengan begitu kuat di latar belakang.  Reynolds dan Jackman juga mengakhiri video dengan mengucapkan terima kasih kepada Presiden Marvel Studios Kevin Feige. Anda boleh tonton video yang dikongsikan Ryan Reynolds dibawah: Deadpool 3 kini ditulis oleh Rhett Reese dan Paul Wernick dari draf sebelumnya oleh duo Bob’s Burgers Wendy Molyneux dan Lizzie Molyneux-Loeglin. Presiden Marvel Studios Kevin Feige sebelum ini memberi jaminan kepada peminat bahawa ia akan kekal sebagai filem R-rated sama seperti dua filem pertama, yang akan menjadikannya filem pertama studio dengan rating matang tersebut.